55 vuotta täyttäneiden muutosturvakoulutus ja muutosturvaraha rahoitetaan työnantajien maksuilla. Muutosten välitön vaikutus työnantajien palkkakustannuksiin on työnantajien kollektiivisen työttömyysvakuutusmaksun kasvu muutosturvamaksun kollektiiviosan verran, eli vuotta 2023 koskevan arvion mukaan 0,03 prosenttia palkasta. Pidemmällä aikavälillä työttömyysvakuutusmaksuilla katettavan työttömyysetuusmeno voi kuitenkin pienentyä lisäpäivien poistumisen ja arvioitujen työllisyysvaikutusten toteutumisen myötä, millä on toteutuessaan työnantajien työttömyysvakuutusmaksurasitetta pienentävä vaikutus.